cyanic-selkie/wikianc huggingface dataset:
Aalen
Najbaraj komunumoj
Aalen najbaras al jenaj urboj kaj komunumoj: Oberkochen, Essingen, Heuchlingen, Abtsgmünd, Neuler, Hüttlingen, Rainau, Westhausen, Lauchheim, Bopfingen kaj Neresheim (ĉiuj en distrikto Ostalb), krome Heidenheim an der Brenz kaj Königsbronn (ambaŭ distrikto Heidenheim).
Romia epoko
En ĉirkaŭ 150/160 p.K. la Romianoj konstruis grandan fortikaĵon (castellum) kiel garnizonon de kavaleri-kohorto Ala II Flavia milliaria.
Estis sugestite, ke la nomo Aalen devenas de la latina Ala, sed tio ĉi estis refutita de pli malfrua esploro.
La situo de la fortikaĵo estis strategie oportuna pro sia rekta proksimeco al Limeso, la limo al la neokupita Germania. La kavalerigarnizono estis 1.000 soldatojn forta, la plej granda fortikaĵo de helptrupoj ĉe Limeso. Sude kaj oriente la fortikaĵo estis akompanata de civila kolonio (komercistoj, metiistoj, familianoj, prostituitinoj ...). Verŝajne en 260 (aŭ pli frue) la Romianoj forlasis la fortikaĵon, ĉar ili retiris sian landlimon ĝis la riveroj Rejno kaj Danubo, kaj la alemanoj transprenis la regionon.
En 2005 UNESKO agnoskis Limeson kiel mondan heredaĵon, la kastelo de Aalen estas registrita kiel ORL 66 (RLK).
Esperanto
Rimarkinda estas la Germana Esperanto-Biblioteko, kies kolekto ampleksas en 2018 pli ol 54.000 erojn. Ĉiun duan jaron la urbo kune kun la FAME-fondaĵo solene disdonas la Esperanto-kulturpremion (oficiale/germane: Aalener Esperanto-Kulturpreis). Unu el la pli konataj asocioj en la urbo estas la Esperanto-Grupo Alena.
En Aalen loĝas delegito de UEA Karl Heinz Schaeffer kaj 2 fakdelegitoj de UEA Franz Zeller kaj Karl Heinz Schaeffer pri radioamatorismo, Karl Heinz Schaeffer ankaŭ pri apotekaj aferoj.
Virgin Killer
Virgin Killer estas la kvara studie produktita disko de la germana muzikgrupo Scorpions, lanĉita en 1976 por Eŭropo kaj Japanio kaj en 1977 por Usono.
Lajos Jakab (aktoro)
Kariero
Lajos Jakab fariĝis aktoro en 1859 en la trupo de Mihály Nagy. Baldaŭ ankaŭ Lajos Jakab fondis migran teatran trupon. Lia unua edzino estis aktorino Gizella Ujfalussy (?–1889), kaj la dua Etel Alszeghy, Kohay (?, 1858– Bp., 28-a de decembro 1920): operet- kaj popoldramkantistino.
Esperanta Bildvortaro
En 2012 Flandra Esperanto-Ligo akiris la rajton, per kontrakto kun Duden, eldoni novan Bildvortaron en Esperanto. Temas pri traduko de la 6-a, intertempe tre modernigita eldono.
Eksteraj ligiloj
</Br>
Española
Española (signife hispana) estas insulo kiu formas parton de la Insularo Galapagoj. Ĝi situantas ĉe la sudorienta pinto de la arkipelago kaj estas konsiderata, kun Santa Fe, unu el plej aĝaj el la insularo, proksimume kun kvar milionoj da jaroj. Ĝi estas populara turista centro, kaj estas la plej suda insulo en Galapagoj. Ĝi estas je veturo de ĉirkaŭ 10- al 12-hora navigado el Insulo Santa Cruz. Turistoj venas rigardi la ekzemplerojn de Galapaga albatroso (el Marto al Januaro, ĉar preskuax la tutmonda populacio reproduktiĝas en la insulo) kaj la pariĝadajn dancojn de la Blukruraj naivuloj en la insulon Española.
Polisemio
Polisemio (el la Antikva Greka Lingvo: πολυ-, poly-, "multaj" kaj σήμα, sêma, "signo") estas la eblo de vorto aŭ frazo havi multajn signifojn. En multaj lingvoj ekzistas kiel pruvo de la regulo de lingva ekonomio (ne konfuszenda kun lingvoekonomiko) aŭ malkosteco, tio estas, por esprimi diversajn signifojn sufiĉas ununura vorto.
En la esenco de Esperanto kuŝas tendenco, ke ne ekzistu tiom da ebloj, kiuj povus konduki al konfuzo. Sed tamen ekzistas ankaŭ polisemio en ĝi (ekzemple paŝo).
Moorweg
Moorweg estas komunumo en Germanio. Ĝi troviĝas en la distrikto Wittmund de la federacia lando Malsupra Saksio. Fine de la komunumo havis  loĝantojn. La komunumo estas parto de la komunumaro Esens, administra ligo de pluraj formale sendependaj politikaj komunumoj. La teritorio apartenas al la historia regiono Orienta Frislando.
Kokowääh
Kokowääh (infane germanlingve misliterumata formo de Coq au vin, do kokaĵo en vino, unu el la naciaj pladoj de Francio) estas germanlingva filma komedio de la jaro 2011. La scenaron verkis Til Schweiger, kiu ankaŭ reĝisoris la filmon kaj estis la vira ĉefaktoro. Krom li en la filmo aparte brilas lia filino Emma Schweiger, kiu dum la filmado estis ok-jara kaj ravas per infana ĉarmo.
Karpo (apartigilo)
Karpo povas aludi al:
1061
En la jaro 1061 post Kristo okazis, interalie:
Pisko
En Peruo, Ĉilio kaj en aliaj sudamerikaj landoj Pisko, en hispana pisco, estas origina nomigo rezervata al la alkoholaĵo nome brando farita el vinberoj kaj produktita ĉefe en Peruo jam ekde fino de la 16a jarcento. Ĝi ĝuas eksterlandan famon kiel atestas la registroj de eksportado el la haveno de Pisco al Eŭropo kaj aliaj zonoj de Ameriko ekde la 17a jarcento, kiaj Anglio, Hispanio, Portugalio, Gvatemalo, Panamo, kaj al Usono, ekde mezo de la 19a jarcento.
Slivnica
Slivnica, aŭ Slivnico pli esperante (en bulgara Сливница), estas urbo en okcidenta Bulgarujo, 22 km el Sofio, ĉe la ĉefa ŝoseo kiu konektas la ĉefurbo kun la Bulgaria-Serbia landlimo. Slivnica estas parto de la Provinco Sofio kaj estas proksima al la urboj Kostinbrod kaj Dragoman.
Männerherzen
Männerherzen (en Esperanto: "viraj koroj") estas germanlingva filma komedio realigita de la reĝisoro Simon Verhoeven. La kineja filmo, kunmetita el multaj epizodoj de pluraj paralelaj rakontoj, vidigas interalie la aktorojn Christian Ulmen, Nadja Uhl kaj Til Schweiger. Ĝi prezentiĝis al la publiko la 8-an de oktobro 2009. Temas pri kvin tre diversspecaj viroj en Berlino, kies vivoj interplektiĝas.
Wihtred (Kent)
Wihtred (n. ĉ.670, m. la 23-an de aprilo 725) estis reĝo de Kent de ĉ.691 al sia morto.
Männerherzen
La filma komedio en la restaj semajnoj de la jaro 2009 estis spektita fare de 5 milionoj da homoj en Germanio, kaj iĝis la kvina plej sukcesas kineja filmo tiujara en la produktolando. Aldoniĝas la spektantoj en la najbaraj (parte) germanlingvaj ŝtatoj Aŭstrio, Svisio kaj Belgio, kaj en negermanlingvaj landoj. Ĝi interalie ricevis la filmajn premiojn Bayerischer Filmpreis kaj Jupiter. Daŭrigo de la filmo, nomata Männerherzen … und die ganz ganz große Liebe ("viraj koroj … kaj la tute tute granda amo"), publike ekprezentiĝis la 15-an de septembro 2011.
Wihtred (Kent)
Familio
Wihtred estis filo de Ecgberht la 1-an kaj frato de Eadric, ambaŭ antaŭaj reĝoj de Kent.
Männerherzen
Enhavo
En sporta studio centre de Berlino trejniĝas kvin laŭtipe tute malsamaj viroj.
Wihtred (Kent)
Regado
Ĉirkaŭ 685 Caedwalla, reĝo de Wessex, invadis Kent kaj venkis Eadric, entronigante sian fraton Mul. Eadric mortis en 687. La saman jaron Mul estis mortigata. Swaefheard kaj Oswine (verŝajne subtenata de Aethelred la 1-a, reĝo de Mercia) sekvis lin kiel kunreĝoj. Ĉ. 691 Wihtred kaptis la tronon, kaj laŭ la anglosaksa historiisto Bede, liberigis Kent. Unue Wihtred regis kune kun Swaefheard sed ne post 694 li estis la sola reĝo.
Männerherzen
Enhavo
La sporteca kaj donĵuana muzikoproduktisto Jerome, kiu malgraŭ privata malŝato produktu kompaktdiskon de la narcisma geja popmuzika kantisto Bruce Berger , apenaŭ sukcesas kunordigi siajn multajn mallongajn amaferojn, sed fakte havas emocie malplenan vivon sen konscii pri tio. Li povus iĝi riĉulo se li sukcesus plu produkti la kiĉajn popmuzikaĵojn de Bruce, sed malfacilas kaŝi sian privatan malŝaton. En kverelo li ofendas la kantiston, poste devas pardonpeti per romantika manskribita letero, kaj Bruce tiom kortuŝiĝas de la leteraj frazoj pri amikeco, ke li decidas ekloĝi en la apartamento de Jerome - la produktisto estas ŝokata de tiu entrudiĝo, sed sentas sin devigata toleri ĝin por ne redanĝerigi la rilaton al la facilege ofendiĝema artisto.
Wihtred (Kent)
Regado
En 696 Wihtred eniris pacakordon kun Ine, kiu sekvis Caedwalla kiel reĝo de Wessex. Li pagis monpunon pro la mortigo de Mul, kaj eble cedis iom da teritorio.
Männerherzen
Enhavo
La ĥaosa kaj profesie tute nesukcesa junulo Phillipp ekscias ke lia amikino Nina gravedas. Li revas pri estontaj profesiaj sukcesoj, ne havas laborpostenon kaj ne trovas krediton por ekologia rapidrestoracio, per kiu li volus karieri. Li plenas je timo ke la amikino povus forlasi lin kaj partneriĝi kun konatulo kiu sukcese starigis sportan entreprenon en Aŭstralio.
Wihtred (Kent)
Leĝaro
Verŝajne la 6-an de septembro 695 Wihtred eldonis leĝaron. Proksimume samtempe Ine de Wessex ankaŭ eldonis leĝaron kaj estas indikoj ke la du reĝoj iom kunlaboris pri la leĝaroj: unu leĝo aperis en ambaŭ; kaj Wihtred uzis la vorton de la dialekto de Wessex por "nobelo", ne tiu de la dialekto de Kent. La enkonduko de la leĝaro de Wihtred substrekas la rolon de la eklezio en ĝia verkado; kaj Berhtwald, ĉefepiskopo de Canterbury, kaj Gefmund, episkopo de Rochester (Kent), ĉeestis la konsilion kiu aprobis ĝin.
Männerherzen
Enhavo
Niklas, sukcesa, bonaspekta fakulo pri varbado, planas la nupton kun sia amikino Laura, sed ekpanikas pro la konservativa perspektivo de sia plua vivo kaj sekve amindumas kun la signife pli juna sportinstruistino Maria, kiu revas pri filmaktorina kariero. Laura ekscias pri la trompo kaj disiĝas, kaj Niklas, kies fikse planita viva plano subite devojiĝis, seniluziigite ebriiĝas en festo ĉe najbaro Jerome.
La metroŝoforo Roland estis forlasita de sia edzino, kaj senespere provas reakiri ŝian amon kaj la familian idilion de kvin-jara fileto. Laŭ ekstera aspekto severa, kun tensia mieno, kvazaŭ tuj eksplodonta, li interne tristegas pro la maljuniĝo kaj supozeble baldaŭa perdo de la sola plia parenco - lia patro en maljunula flegejo. Li konvinkas la stacian flegistinon repermesi al la patro la bakadon de biskvitoj, kio reportas al la ĉionforgesanta maljunulo iom da malnovaj memoraĵoj kaj da psika viglo. Post tragika akcidento dum la ŝofora laboro, Roland tre facile koleriĝas kaj tendencas je agresaj erupcioj.
Wihtred (Kent)
Morto
Wihtred testamentis la regnon al siaj tri filoj, Aelfric, Eadbert la 1-a kaj Aethelberht la 2-a.
Männerherzen
Enhavo
La malsportema kaj pro trobabilado iom nerva ŝtatoficisto Günther ankoraŭ ne trovis virinon kiu enamiĝus al li. Li enamiĝas al Susanne, la eks-edzino de Roland, pri kiu la eks-edzo ja ankoraŭ batalas. Komence Susanne kontraŭas la ĝermantan amon al Günther, ĉar ŝi timas ke la ĵaluza eksedzo povus serioze vundi aŭ eĉ mortigi la novan amaton. Günther frustriĝas, kaj malbonhumure malpermesas la nun malfermiĝantan ekologian rapidmanĝejon de Philipp, kio por Philipp estas la definitiva financa fiasko. Kiam Roland vere trovas la novan paron en la zoologia ĝardeno, li ĵetas la konkuranton en la krokodilan basenon, kaj nur mirakle Günther pretervivas la atencon. Dum Roland enkarceriĝas, Susanne esprimas sian amon al la "heroo" Günther kaj tiu bonetose tamen permesas la restoracion de Philipp. Tiu, savita el private financa fiasko, konfesas sian amon al Nina kaj la duopo kune vivtenos la restoracion. La fianĉino Laura fine pardonas al la amato Niklas kaj la duopo kune ekas al aventura dorsosaka vojaĝo, kaj eĉ Roland ricevas iom da kora varmo, ĉar la flegistino de la intertempe mortinta patro de Roland skribas al li subtenajn kaj bonkorajn leterojn al la karcera ĉelo.
Kaj Jerome konfesas al Bruce ke li ne eltenas ties muzikon, sed intertempe home ekaprezis la muzikiston kaj ne plu toleras mensogi al li pseŭdoentuziasmon. Bruce ŝatas tiun sinceron, kaj instigas al Jerome vojaĝi al la infanaĝa vilaĝo en Hesio por retrovi sian tutvive solan grandan amon - la intertempe geedziĝintan kaj divorciĝintan Melanie.
Sen ke la fino ŝajnus troigite kiĉa kaj romantikisma (kion eblus pensi je legado de la sobra resumo de la filme ĥaosa enhavo), ĉiuj personaĵoj komence emocie perdiĝintaj en la urbego do fine trovas sian privatan feliĉon. La filmaj scenoj estas foje embarasaj, ofte situacie amuzaj, kaj transportas densan gamon da emocioj kio fine lasas kortuŝan impreson.
Lucy-sur-Cure - Bessy (stacidomo)
Lucy-sur-Cure - Bessy estas fermita franca stacidomo sur linio -, situanta en  Lucy-sur-Cure, apud Bessy-sur-Cure, en departemento Yonne, regiono Burgonjo-Franĉkonteo.
Temas pri stacidomo de Société nationale des chemins de fer français (SNCF), priservata de aŭtoĉaroj Burgonjo-Franĉkonteo.
Ĝi situas ĉe kilometra punkto (PK) de la linio Cravant-Bazarnes - Dracy-St-Loup (755000).
(38239) 1999 OR3
(38239) 1999 OR3 estas venusrenkonta marsrenkonta kaj terrenkonta apolona asteroido malkovrita la far'de la teamo de la astronomia kampanjo "LINEAR" (Lincoln Near-Earth Asteroid Research) elde la situejo de Socorro de la Laboratorio Lincoln (Nov-Meksiko, Usono).
Orbito
Ĝia discentra orbito ekstere tanĝas tiun de Venuso, krucas tiujn de la Tero kaj de Marso kaj etendiĝas malproksimen en la ĉefa asteroida zono; ĝia tera MOID estas 0,0557418 AU (8,33885 milionoj da km) kalkulata por la nuna epoko (2458200.5 TDB).
51915 Andry
Andry estas la kromnomo de Andrea Casulli, nepo de la malkovrinto.
Popola artisto de Sovetunio
Popola artisto de Sovetunio estis honora titolo atribuita al civitanoj de Sovetunio.
Termino kaj signifo
La termino estas uzata por traduki el la rusa lingvo du titolojn: Народный артист СССР (en virina formo Народная артистка СССР), premio donita en prezentaj artoj, kaj Народный художник СССР, donita en iuj vidaj artoj.
Ĉiuj Respublikoj de Sovetunio, kaj ankaŭ la Aŭtonomaj Respublikoj (ASSR), havis similan premion, kiun fakte antaŭe ricevis ĉiu posta ricevanto de la alta titolo de Popola Artisto de Sovetunio.
Ĉar la titolo estis koncedita de la komunista registaro, la honorigitoj havis certajn privilegiojn kaj ofte ricevis bone salajratajn laborojn de la Ministro de Kulturo de Sovetunio. Laŭe, artistoj kaj verkistoj kiuj esprimis kritikon de la Komunista Partio de Sovetunio tre malofte ricevis tian rekonon, kaj en multaj kazoj estis rekte cenzuritaj.
Jarkko Laine
Jarkko LAINE (17-a de marto 1947 Turku – 19-a de aŭgusto 2006 Turku) estis finna verkisto, poeto kaj tradukisto.
Li publikigis 20 poemkolektojn kaj 7 romanojn. Li skribis ankaŭ kantotekstojn, radiodramojn, teatraĵojn kaj novelojn. En komenco de sia kariero li skribis en subgrundajn mediojn. Li estis prezidanto de verkistligo de Finnlando en 1987–2002. Lia unua poemkolekto aperis en 1967. En 1969–1986 li estis redakta sekretario de literatura gazeto Parnasso. En 1987–2002 li estis ĝia ĉefredaktoro. Laine estis kandidato en finna parlamentelekto 1999. Lia partio estis Nacia Koalicio. Li tradukis al finna verkojn de ekzemple Mark Twain, Bram Stoker, Richard Brautigan, William Shakespeare kaj usonan lirikon.
Tetsuya Takada
Li futbalis ĉe Shonan Bellmare.
Bessy-sur-Cure
Bessy-sur-Cure estas franca situanta en departemento Yonne, regiono Burgonjo-Franĉkonteo.
Ĝiaj loĝantoj nomiĝas Bessyats.
1852
1852 estis superjaro komenciĝanta ĵaŭde (ligilo montras kalendaron).
En la jaro 1852 post Kristo okazis, interalie:
Tamás Koren
Tamás Koren, laŭ hungarlingve kutima nomordo Koren Tamás estis hungara baletisto, baletmajstro, altlerneja instruisto.
Tamás Koren naskiĝis la en Kispest, li mortis la  en Budapeŝto.
Biografio
Tamás Koren lernis baleton en lernejo de la Budapeŝta Ŝtata Operejo inter 1945–1950, poste en la ĵus fondita Ŝtata Baleta Instituto akirinta baletistan licencon en 1954. Lia majstro estis Ferenc Nádasi. Post la baleta licenco li baletis en baleta branĉo de la Operejo ĝis 1987, dum li estis levita titulara privata dancisto en 1979. Li akiris ankaŭ dancpedagogian diplomon en 1963. Inter 1970 kaj 1992 li estis baletmajstro en la Operejo, sed ekde 1983 li ekinstruis en la Hungara Dancarta Altlernejo en instrua rango lektoro, ekde 1996 docento, ekde 2004 profesoro. Intertempe li plurfoje studvojaĝis. Li ricevis premion inter 1978-2019.
Provinco Dakahlija
Dakahlija (محافظة الدقهلية, latinliterigo Muḥāfaẓat al-Daqahliyya respektive Muhāfazat ad-Dakahlija) estas provinco (respektive gubernio) de Egiptio. Laŭ la stato de la censo de 2006 ĝi havis loĝantojn. Administra centro estas la urbo El Mansura.
La provinco limas norde je la Mediteranea Maro kaj je la provinco Dumjat, oriente je la provinco Port Said, sude je la provincoj Ŝarkija kaj Garbija, kaj okcidente je la provinco Kafr aŝ-Ŝejĥ.
Granda rombo-tri-seplatera kahelaro
En geometrio, la granda rombo-tri-seplatera kahelaro aŭ entutotranĉita ordo-7 triangula kahelaro aŭ entutotranĉita ordo-3 seplatera kahelaro estas duonregula kahelaro de la hiperbola ebeno. Kiel la nomoj sugestas, ĝi povas esti farita per entutotranĉo de la regula ordo-7 triangula kahelaro aŭ per entutotranĉo de la regula ordo-3 seplatera kahelaro.
En la kahelaro estas unu kvadrato, unu seslatero kaj unu dekkvarlatero sur ĉiu vertico. Ĝia simbolo de Schläfli estas t0,1,2{3,7} aŭ t0,1,2{7,3}.
Estas nur unu unuforma kolorigo de granda rombo-tri-seplatera kahelaro, kun ĉiu speco de edroj kun sia aparta koloro.
Vico de rilatantaj pluredroj kaj kahelaroj
La granda rombo-tri-seplatera kahelaro estas ero de vico de entutotranĉitaj regulaj pluredroj kaj regulaj kahelaroj de la eŭklida kaj hiperbola ebenoj kun verticaj figuroj (4.6.2n). Ĉi tiuj pluredroj estas zonopluredroj.
Duala kahelaro
La duala kahelaro estas ordo-3 dusekcita seplatera kahelaro, farita per disdivido de ĉiu seplatero de la ordo-3 seplatera kahelaro en 14 triangulojn per la centra punkto kaj la centraj punktoj de la lateroj. En la bildo la trianguloj estas kolorigita alterne blanke kaj blue.
Ĉiu triangulo en ĉi tiu duala kahelaro prezentas fundamentan domajnon de la konstruo de Wythoff por la geometria simetria grupo [7,3].
Nova
Nova estas vilaĝo en Hungario en regiono Okcidenta Transdanubio, en departemento Zala, en Distrikto Lenti.
Situo
La vilaĝo situas sur malebenaĵo, laŭ ĉefvojo Keszthely-Lendva. Lenti estas proksime.
Historio
La unua mencio okazis en 1255, tiam la kampoj apartenis al ĉefepiskopo de Veszprém. La komunumo iĝis kampurbo en 1446 ĝis 1871. La turkoj okupis la ĉirkaŭaĵon en la 16-a j.c. kaŭzinta suferojn. La katolika preĝejo konstruiĝis en 1777. La urbeto evoluis kaj iĝis distriktejo ĝis 1950. En 1945 oni disdonis parcelojn el la grandbieno al la malriĉaj kamparanoj. En 1967 lernejo ekfunkciis.
Famuloj
En Nova naskiĝis:
Inuri
Inuri [inurj] (hungare: Borsómező, germane: Lilienfeld) estas vilaĝo en Rumanio oriente de Alba Iulia. Administre ĝi apartenas al Vinţu de Jos.
Loĝantaro
En 1910 ĝi havis 1 248 loĝantojn (rumanoj); en 1992 563 (rumanoj, hungaroj).
Traktato de Badajoz (1801)
La Traktato de Badajoz estis pacakordo subskribita la 6-a de junio de 1801 en la urbo de Badajoz inter Hispanio kaj Portugalio, kiu finigis la konflikton de la Milito de la Oranĝoj. La 29-a de septembro de tiu jaro, Francio kaj Portugalio subskribis la similan traktaton de Madrido samcele. En ambaŭ oni inkludis la devigon fermi la portugalajn havenojn al ties britaj aliancanoj kaj permesi liberan pason al la francoj.
Hispanio redonis la konkeritan teritorion en la portugala regiono Alentejo, sed retenis la urbon kaj komarkon de Olivenza, kies posedrajto restos konflikte.
Etano
Etano estas alifata hidrokarbonido, alkano.
Sumoformulo: C2H6,
Konstruformulo: H3C-CH3
Strukturformulo:
Etano estas en normalaj kondiĉoj senkolora kaj senodora gaso. Tio estas krom metano ĉefa parto de la tergaso.
Ĝi forbruliĝas en idealaj kondiĉoj kun oksigeno al karbon-dioksido kaj akvo.
2 C2H6 + 7 O2 → 4 CO2 + 6 H2O
Etano uzatas kun tergaso por hejtado, varmigado. Tio servas ankaŭ kiel bazmaterialo por la sintezo de eteno, aceto kaj aliaj kemiaj kombinaĵoj.
Langebaanweg
Langebaanweg estas urbo ĉe la sudokcidenta marbordo de Sudafriko, en Okcidenta Kablando.
Ĝi estas la loko de bazo por Aerarmeo nome AFB Langebaanweg l.
Arkta kolimbo
La Arkta kolimbo (Gavia arctica) estas birdospecio el la familio de gaviedoj aŭ kolimboj. Ĝi estas nomata ankaŭ Nigragorĝa kolimbo. Temas pri migranta akvobirdo de la Norda Hemisfero.
Taksonomio
La Arkta kolimbo estis unu el multaj specioj origine priskribitaj de Linnaeus en lia verko de la 18a jarcento, nome Systema Naturae. La genronomo Gavia devenas el latina vorto por "marmiaŭo", kiun uzis la antikva romia naturalisto Plinio la Maljuna.
Aspekto
En ĝia reprodukta plumaro, la kapo kaj la dorsa parto de kolo estas griza brile (velureca). La beko estas svelta, rekta kaj nigra. La gorĝo estas nigreca, sur la antaŭa parto de la kolo estas tre markata nigra areo kaj ĉe la flanko de la kolo kaj sur brusto troviĝas blankaj strioj. Sur ĝia dorso troviĝas du blankanigre desegnitaj, grandaj blankaj kvadratenhavaj makuloj. La subaj partoj estas blankaj.
La vintra plumaro estas pli senkolora kaj similas al tiu de la Granda kolimbo, sed la frunto estas pli nigra ol la verto kaj dorsa parto de kolo. Tiu lasta estas pli griza ol la dorso, kiu estas nigreca kaj uniforma. Ĝia korpo estas pli malgranda, la beko estas pli malforta, la silueto de la kapo estas malpli rektangula ol tiu de la Granda kolimbo. Vintre la Arkta kolimbo diferencas de la Ruĝgorĝa kolimbo, ke ĝi havas pli malhelan plumaron ĝenerale kaj nigrajn frunton, kolflankojn kaj dorson. La gorĝareo, vango kaj antaŭa kolo iĝas blankaj. Ĝia beko estas same malgranda ol tiu de la Ruĝgorĝa kolimbo, sed beko de la Arkta kolimbo estas rekta kaj ponardeca, ne kurbiĝas supren kiel tiu de la Ruĝgorĝa kolimbo. Ĝi estas griza dum reprodukta sezono al blankeca vintre.
Ĝia voĉo estas profunda, bojanta „o-uk” aŭ akra, altiĝanta jodleca veado. Ĝi estas simila, sed pli malaltatona ol tiu de la Pacifika kolimbo.
Distribuado
Ili reproduktiĝas en ĉiuj ĉirkaŭpolusaj areoj de Eŭrazio (Skotlando, Skandinavio, Baltio, Rusio, Centra Azio kaj tuta Siberio) kaj eventuale en okcidenta Alasko. Ĝi travintrumas ĉe marbordoj (nordokcidenta Eŭropo, Italio, Grekio, Nigra Maro, sudo de Kaspia Maro, Ĉinio, Japanio kaj Kamĉatko ĝis foje Suba Kalifornio), same kiel ĉe grandaj kaj profundaj lagoj en multe pli ampleksa teritorio. Dummigrade videblas aliloke interne. Ĝi estas foje vaganto aliloke kiel en Pakistano.
Migrado
Tiu birdospecio migras norden el aprilo por la populacioj plej sudaj, kaj el majo por la aliaj, por atingi la nestareojn. Kelkaj Arktaj kolimboj el Siberio faras grandan veturon, trapasante Eŭrazion ĝis la Balta Maro, kaj poste revenas laŭlonge de bordoj ĝis la elfluo de la riveroj Jenisejo kaj Lena, kio estas veturo de 15,000 km. La migroreveno komencas meze de aŭgusto por la populacioj plej nordaj, kiuj kaze de ankoraŭ junaj ne bonaj flugantoj povas fari parton de du la veturado naĝe. La ĉefa eliro al la sudo, al vintrareoj, okazas oktobre kaj novembre. Kelkaj populacioj (tiuj de la Balta Maro ekzemple) povas esti sedentaj.
Kutimaro
Ĝi flugas havante kolon etende, kapon iomete pendante, kaj krurojn malantaŭen.
Reproduktado
Tiu specio havas reproduktan teritorion, ĝenerale ĉe granda lago profunda, inter marto kaj majo. La Arkta kolimbo estas birdo monogama. Ili nestumas ĉe iu ajn akvejo enhavanta fiŝojn, kaj faras longdistancajn flugojn por atingi aliajn lokojn kiuj enhavu manĝon. Ili konstruas sian neston sen partikulara zorgo: temas pri simpla truo malmulte profunda kovrita el musko, herbo kaj folioj, kaj foje la ovoj estas demetataj rekte surgrunde sen ajn kovro. Tiu nesto troviĝas kontakte de akvo, sur insuleto aŭ sur la akvobordo. En la nordaj kovejoj, ĝi metas neston sur insuloj de montaraj lagoj aŭ proksime al marbordoj. La ino demeta inter majo kaj junio ĝenerale du ovojn brunfavlecajn kun kelkaj makuloj brunnigrecaj sur la dika pinto. La kovado estas farira de ambaŭ gepatroj kaj daŭras averaĝe unu monaton (de 28 al 32 tagoj). Je eloviĝo la kolimbidoj pezas averaĝe 72 g. Ili ĝuos gepatran zorgadon dum du monatoj, sed ili estas kapablaj manĝi solaj post du semajnoj.
Manĝo
Tiu specio, kiel ĉiuj aliaj kolimboj, estas specialista fiŝomanĝanto, kiu kaptas sian predon subakve plonĝanta ĝis 6 m profunde. Ili manĝas fiŝojn, sed ankaŭ insektojn, krustulojn kaj amfibiojn kaj foje oni trovis ranon en stomako de mortinta kolimbo.
Etimologio
Tiu specio de kolimbo estas unu de la kvar kolimboj videblaj en Eŭropo.
Ties scienca nomo devenas el la latina Gavia, citita de Plinio, kiel aludo al marbirdo (eble de la genro Larus) kaj de la greka arktikos signife arkta alude al ties distribuado.
Subspecioj
Oni agnoskis tri subspeciojn:
Sed kelkaj fakuloj (zoonomen.net, avibase …) konsiderinte ke Gavia arctica pacifica estas specio parte kompleta, Gavia arctica estas jam reprezentata nur per du subspecioj: La Pacifika kolimbo Gavia pacifica (Lawrence, 1858) siaflanke ne havas subspeciojn.
Rimarko: la iama subspecio Gavia arctica arctica korespondas al la nuna specio Gavia arctica dekomence censits de Linnaeus antaŭ la kreado de subspecioj.
Statuso
La Arkta kolimbo estas protektita en Eŭropo. Stabila, sed kun malpliiĝanta populacio en kelkaj zonoj (en Finnlando ekzemple). La ovoj de la Arkta kolimbo prezentas alarmigan indicon de poluado, ĉefe pro hidrargo, kaj la reprodukta indico ne kompensas la mortindicon. Kroma problemo estas la premo homa sur la nestareojn, kio lokigas tiun kolimbon en iom zorgiga situacio.
La IUCN klasigas la Arktan kolimbon en la kategorio LC ("Malplej Zorgiga"), ĉa ties populacio tutmonde esti ĉirkaŭkalkulita inter 130,000 kaj 2 milionoj da individuoj, distribuitaj sur teritorio ĉirkaŭkalkulita je 10 milionoj da km².
La Arkta kolimbo estas specio al kiu aplikiĝas la Agreement on the Conservation of African-Eurasian Migratory Waterbirds (AEWA).
Oni entreprenis helpon por konstrui kaj pluhavi artefaritajn flosantajn insulojn por havigi al la Arkta kolimbo nestumantajn oportunojn en Hancock (2000).
La 6an de septembro 2007, RSPB de Skotlando kaj la Scottish Natural Heritage (SNH) asertis, ke surprizis pliiĝo en la lastaj 12 jaroj en la reproduktaj nombroj en Britio por la Ruĝgorĝa kolimbo kaj por la pli rara Nigragorĝa kolimbo de 16% kaj 34% respektive pro ankrado de 58 homfaritaj flosoj en loĥoj. Ambaŭ specioj estis malpliiĝintaj aliloke en Eŭropo.
Dro. Mark Eaton, sciencisto de la RSPB studis la falon laŭ ĝeneralaj nombroj pro varmiĝo de la Norda Maro kio malpliiĝis la kvanton de fiŝoj kiujn la kolimboj manĝas.
En la japana kulturo
La Pacifika kolimbo kaj la Arkta kolimbo havis kutimon ĉe Japanio fine de la vintro fiŝkapti kolektive malgrandajn fiŝojn, per arigo de tiuj en malgrandan areon por kapti ilin plej facile. Tio altiris pli grandajn predantajn fiŝojn, kiujn la japanaj fiŝkaptistoj povis tiam kapti grandnombre. Danke el tia helpo, la fiŝkaptistoj enspezis en februaro-marto sufiĉe da mono por vivi unu jaron; kaj pro tio la kolimboj estis konsidrrataj mesaĝistoj de la ĉieloj. Nuntempe, malpliiĝo de kolimboj en tiuj regionoj kaj adopto de novaj fiŝkaptadaj teknikoj malaperigis tiujn praktikojn.
Bambi, vivo en la arbaro
Bambi, vivo en la arbaro (origina titolo: Bambi, ein Leben im Walde) estas romano aperinta en 1923, verkita de la aŭstria verkisto Felix Salten, kiu temas pri la vivo de kapreolo.
La siaepoke tre populara libro inspiris la animacian filmon "Bambi", kiun en 1942 produktigis Walt Disney. La filmo gajnis eĉ multe pli da famo ol la libro. Krome ekde la jaro 1949 ĝi estis la oficiala nomo de la germana kina premio Bambi.
Intrigo
Bambi estas kapreolo de speco ruĝa cervo, naskita en la arbaroj de la Alpoj ĉe Aŭstrio. La komenco de la libro akompanas lin kiel cervido, kiam li renkontas aliajn cervojn same kiel diversajn bestojn kiel strigo kaj kuniklo, kiuj fariĝas sian plej bonajn amikojn. Bambi renkontas cervinon de sian aĝon, nomata Flina, kaj enamiĝas al ŝi. Kune ili renkontas maljunan kaj saĝan cervon priskribitan kiel specon de Zen-instruisto. Bambi ankaŭ lernas sin gardi kontraŭ "li", tio estas, la homo kiu kunportas morton kaj danĝerojn.
Post granda ĉasado fare de la homoj, en kiu multaj bestoj estas senvivigitaj kaj ankaŭ el la amikoj de Bambi, specife lia patrino, la intrigo de la libro saltas al la maturecprocezon de Bambi. Li fariĝas solemulo kaj sekvas la paŝojn de la maljuna cervo, kiu gvidas lin laŭ la vojoj de la mondo. Li forlasas siajn maljunajn amikojn kaj Plina kaj moviĝas al alia parto de la arbaro. La libro finiĝas kun la renkontiĝo de la pli maljuna Bambi kun paro de junaj cervoj, speco de fermita cirklo por lia renkontiĝo kun la maljuna cervo kiam li estis juna.
Ricevo
Bambi estis ĝojis grandan popularecon post ĝia publikigo, iĝante "libro-de-la-monato" vendante 650,000 ekzemplerojn en Usono antaŭ 1942. Tamen, ĝi poste estis malpermesita en Nazia Germanio en 1936 kiel "politika alegorio pri la traktado de judoj en Eŭropo." Multaj kopioj de la romano estis bruligitaj, igante originajn unuajn eldonojn maloftaj kaj malfacile troveblaj. "La leganto sentas profunde kaj ekscite la teruron kaj angoron de la ĉasita, la trompon kaj kruelecon de la sovaĝulo, la pacienco kaj sindonemo de la patrino al siaj idoj, la furiozo de rivaloj en amo, la graco kaj soleco de la grandaj princoj de la arbaro. En vortbildoj, kiuj foje estas spirhaltigaj, la aŭtoro desegnas la arbaron en ĉiuj siaj humoroj - frapita en frenezon de ŝtormoj, aŭ blanka kaj silenta sub neĝo, aŭ flustranta kaj kantanta al si je tagiĝo."
- Louise Long, Dallas Morning News, 30-a okctobro 1938 Liberalaj kritikistoj argumentis ke Bambi estas unu el la unuaj mediaj naturkonservadaj romanoj.
Singin' in the Rain (filmo)
Singin' in the Rain (anglalingve: Kantado sub la pluvo) estas usona filmo farita en 1952. Ĝi montras la komedian transigon de silentaj filmoj al sonfilmoj, kaj estas konata pro ĝia pioniraj danco-scenoj, La filmo ofte estas konsiderata kiel unu el la plej bonaj muzikaj filmoj iam ajn. Steluloj aperantaj en la filmo inkluzivas Gene Kelly, Donald O'Connor, Debbie Reynolds, Jean Hagen kaj aliaj.
Vítkov
Vítkov estas urbo en Ĉeĥio, kiu havas  kaj kiu situas en norda Moravio, en orienta parto de montaro Jeseníky en spaco, kie riveroj Odro kaj Moravice reciproke plej multe proksimiĝas. La urbo estas proksima 30 km de urbo Opava.
Historio
Komencoj de la urbo verŝajne tuŝiĝas la 2-an duonon de la 13-a jarcento, unue oni mencias pri la urbo en la jaro 1301. En la ĉirkaŭaĵo de la urbo oni minis oron kaj arĝenton. Signifa memorigaĵo estas tombejpreĝejo el la jaro 1625 kun ŝtonkruco ĉe ĉefportalo de la tombejo el la jaro 1827 kaj kun baroka kapelo el la jaro 1794. Novgotika paroĥ-preĝejo el la jaroj 1910–1914 dominas al la urbo, en placo staras novgotika urbodomo el la jaro 1884. En la 18-a jarcento ĉi tie agadis la svisa pedagogo Johann Heinrich Pestalozzi. En la loka tombejo estas tombmonumento al ĉi tie loĝinta Jan Zajíc, kiu protestante kontraŭ la eniro de „aliancanaj“ armeoj en Ĉeĥoslovakion en la jaro 1969 brulmortigis sin.
Proksimume de la urbo situas burgoruinoj de burgo Vikštejn. En proksima vilaĝo Klokočov estas konata ĉevala rasbredstacio.
Karpometakarpo
La Karpometakarpo estas kunigo de la ostoj karpo kaj metakarpo, nome sola fuziita osto inter la pojno kaj la fingro-artikoj. Ĝi estas malgrandeca osto ĉe plej birdoj, ĝenerale ebeneca kun granda truo meze. Ĉe neflugaj birdoj, tamen, ties formo povas esti iome diferenca, aŭ ĝi povus eĉ tute foresti.
Ĝi formas la pinton de la skeleto ĉe flugiloj ĉe birdoj.
Galinhos
Galinhos estas urbo de la brazila subŝtato Norda Rio-Grando. Fondita en 1963, la municipo havas 2.264 loĝantojn.
Csaba Szegedi
Csaba Szegedi [ĉaba segedi], laŭ hungarlingve kutima nomordo Szegedi Csaba estas hungara pentristo, altlerneja instruisto.
Csaba Szegedi naskiĝis la en Kiskőrös.
Biografio
Csaba Szegedi akiris diplomon en Belarta Altlernejo de Budapeŝto en 1985, poste li studis samloke en la majstrokurso. Lia plej grava instruisto estis Pál Gerzson. Li havis stipendion en 1985, baldaŭ en la jaroj 1991 kaj 2006. Inter 1988 kaj 1991 li instruis en instituto de Industriarta Altlernejo, inter 1992-1995 li laboris en Munkeno. Hejmenveninta li instruas en la Industriarta Altlernejo. En la sama loko, sed jam en rango universitato li akiris sciencan gradon DLA en 2010. Li ricevis premiojn inter 1986-2015.
Valdeganga
Valdeganga estas municipio en la Provinco Albaceto, sudoriente de Hispanio, en la regiono Kastilio-Manĉo kaj en la komarko Manĉeto aŭ La Manchuela, kun areo de 115,45 km². En 2019 estis 2 028 loĝantoj, laŭ informo de la hispana statistika servo INE. Ĝi estas je 23 km de la provinca ĉefurbo Albacete.
Geografio
Valdeganga estas en la nordokcidento de la provinco Albacete, borde de la rivero Júcar sur ties dekstra bordo je 80 m de la ĝusta akvobordo. Ĝi estas ankaŭ proksime de la Kanalo de María Cristina kaj je 29 km de Casas-Ibáñez. Ĝi estas la fino de la bicikla vojo Albacete-Valdeganga. Ĝi apartenas al la Jurisdikcia Teritorio de Albacete.
Ekonomio
La ekonomio de Valdeganga estas fundamentata sur la agrikulturo, speciale en la kultivo de la vitoj, olivarboj, migdalarboj kaj cerealoj.
Peleș
Peleș estas nomo de pluraj lokoj en Rumanio
113951 Artdavidsen
113951 Artdavidsen estas tre malgranda, malhela asteroido de la ĉefa asteroida zono malkovrita la en la kadro de la kampanjo Sloan Digital Sky Survey (SDSS), elde la Observatorio de Apache Point en Sunspot (Nov-Meksiko, Usono).
Nomo
Ĝi estis nomita en memoro de Arthur F. Davidsen (1944–2001), pioniro en la kampo de la ultraviola spektroskopio, kiu akiris la unuan ultraviolan spektron de kvazaro kaj faris plej fruajn mezurojn de neŭtra hidrogeno en la intergalaksia medio.
BRA
La vorto havas plurajn signifojn:
Lilienfeld
Lilienfeld estas komunumo de Aŭstrio. Ĝi apartenas al la federacia lando Malsupra Aŭstrio kaj estas la administra centro de la samnoma distrikto Lilienfeld. La komunumo situas en la sudokcidenta parto de la federacia lando kaj estas parto de la historia regiono Mostviertel (mosta regiono). Komence de la jaro en la komunumo vivis  loĝantoj.
Castaneda
Castaneda havas diversajn signifojn:
Konferenco de Dumbarton Oaks
La Konferenco de Dumbarton Oaks aŭ, pli formale, la Negocado pri Internacia Paco kaj Sekurecorganizado de Vaŝingtono estis internacia konferenco en kiu Unuiĝintaj Nacioj estis formulitaj kaj negocitaj inter internaciaj estroj. La konferenco okazis en Dumbarton Oaks, Vaŝingtono, Usono, el 21a de aŭgusto al 7a de oktobro 1944.
Celoj kaj rezultoj
La asertitaj celoj de la proponita internacia organizado estis la jenaj:
La diskutoj en la konferenco pri la kreo de Unuiĝintaj Nacioj inkludis la debatojn pri kiuj ŝtatoj estos invititaj por iĝi membroj, pri la formado de la Konsilio pri Sekureco de Unuiĝintaj Nacioj, kaj pri la rajto al vetoo kiun havos la permanentaj membroj de la Konsilio pri Sekureco de Unuiĝintaj Nacioj. Tamen diversaj nuancaj interkonsentoj restos kaj dum la Jalta konferenco oni reformulos ilin.
Coenred (Mercia)
Familio
Coenred estis filo de Wulfhere (kiu regis Mercia ĝis 675), kaj nevo de Aethelred la 1-a, kiu sekvis Wulfhere kiel reĝo, eble ĉar Coenred tro junis.
La fontoj ne enhavas menciojn de edzino aŭ gefiloj de Coenred.
Altroniĝo
Laŭ la Anglosaksa Kroniko, Coenred iĝis reĝo de la "Southumbrianoj" en 702, kaj reĝo de Mercia en 704, kiam Aethelred la 1-a abdikis por eniri monaĥejon. Southumbria estis en la nordo de Mercia, kaj eble de 702 al 704 la du viroj kunregis Mercia. Kiam li abdikis, Aethelred transdonis la regnon al Coenred, malgraŭ ke li mem havis filon, Ceolred.
Regado
Ŝajnas ke Aethelred restis influa dum la regado de Coenred, almenaŭ pri ekleziaj aferoj: li persvadis lin ĵuri ke li subtenos Sanktan Wilfrid rilate liajn disputojn kun aliaj ekleziuloj.
Ĉartoj sugestas ke Essex kaj Londono agnoskis Coenred kiel superulo, kvankam ili estis regataj de siaj propraj reĝoj.
Abdiko
Coenred, kiel Aethelred, estis tre pia. La anglosaksa historiisto Bede rilatas ke kunulo damniĝis pro siaj pekoj malgraŭ la petegoj de Coenred ke li pentu.
En 709 Coentred abdikis kaj transdonis la regnon al sia kuzo Coelred, kaj pilgrimis al Romo, kie li iĝis monaĥo kaj pasis la reston de sia vivo. Ne certas lia mortjaro.
Șimand
Șimand [ŝimand] (hungare: Simánd) estas komunumo en Rumanio norde de Arad.
Loĝantaro
En 1992 ĝi havis 3 521 loĝantojn (rumanoj, 6 % da hungaroj).
Historio
La loko estis unuafoje dokumente menciita en 1290. Tamen, laŭ nekropolo trovita ĉe Grozdoala, datita je la unuaj antaŭkrista aŭ postkrista jarcentoj, jam tiam loĝis homoj en la regiono. Ĝi apartenis ĝis 1919 al Hungario departemento (Arad). Ĝi formiĝis kun unuiĝo de Șimandul de Jos kaj Șimandul de Sus en 1890. Inter 1910 kaj 1918 ili denove memstariĝis kaj ĉirkaŭ 1925 ili reununiĝis.
Rožnov pod Radhoštěm
Rožnov pod Radhoštěm estas urbo en Ĉeĥio kun. La urbo situas en norda Moravio, 60 km sude de urbo Ostrava, 7 km de montopinto Radhošť.
Historio
La plej malnova mencio pri la urbo estas el la jaro 1267 en testamento de olomouca episkopo Bruno el Schauenburg. Super devena vilaĝo elstaris sur montetpinto Hradisko burgo Rožnovec. Kiam Jan z Pernštejna transprenis en la jaro 1532 la posedaĵon el Rožnov, li lasis dezertigi la burgon kaj en la jaro 1538 estis la burgo ruinigita – hodiaŭ estas ĉi tie sole restaĵoj de muroj, fosaĵo kun remparo kaj portalo. Žerotín-anoj, en kies posedaĵo estis en la jaroj 1549–1815, tre enskribiĝis en historion de la urbo. Karel Jindřich el Žerotín fondis ĉi tie en la jaro 1712 bierfarejon. Ekde la jaro 1815 la urbo fariĝis posedaĵo de Kinski-anoj. En la jaro 1880 Rožnov estis proklamita la urbo, en la jaro 1892 ĝi estis vojaĝkontaktigita al fervojo, sekvis disvolviĝo de drapproduktado kaj teksista gildo. En la 2-a duono de la 19-a jarcento Rožnov fariĝis fama kiel klima banloko kaj ĝi estis komparata kun la svisa Davos aŭ la itala Meran. En banlokdomo el la jaro 1874 estas hodiaŭ fondita la 1-a „valaĥia“ gastejbierfarejo. Fondo de elektroteknika entrepreno Tesla en la jaro 1949, en kies areo estas hodiaŭ vico da etaj elektroteknikaj firmaoj, signifis disvolviĝon de la urbo.
Rožnov estas konata precipe pro Valaĥia muzeo en naturo, kiun fondis en la jaro 1925 rožnovaj samurbanoj fratoj Jaroněk-oj. Hodiaŭ la muzeo enhavas Lignan Urbeton, Valaĥian Vilaĝon kaj Muelejan Valon kun sume 120 memorigobjektoj. Komence de la 19-a jarcento estis en la placo kvar masonita domoj, la ceteraj inkluzive de urbodomo estis lignaj.
Rožnov estis agadloko de vico da regionaj verkistoj, ekz. Čeněk Kramoliš, M. Jahn kaj pentristoj, ekz. Alois Jaroněk, Bohumír Jaroněk. Kun la urbo kaj ties ĉirkaŭaĵo estas kunigitaj ankaŭ muzikkomponisto Leoš Janáček, verkistinoj Marie Podešvová kaj Jarmila Glazarová.
La urbo donas bonajn kondiĉojn por sporto. En areo en Bučiska estas skisaltejo, kie trejnis ankaŭ olimpia venkinto en skisaltado Jiří Raška, proksime estas vintra stadiono kun artefarita glacio kaj spaco por rajdontoj. Estas bezone mencii ankaŭ tegmentitan basenon, tenisejon kaj minigolfejon. Ekzistas ĉi tie multe da bone markitaj turismaj vojoj kaj bicikloturismaj fiksitaj vojoj. Rožnov estas dank‘ al bona trafika alirebleco kaj kun multe da loĝigeblecoj signifa turisma kaj rekreeja centro kun ebleco de eliro al proksima montaro Beskydy (montoj Radhošť, Pustevny, Bumbálka ka.).
Plurelekta demandaro
Plurelekta demandaro estas demandaro en kiu estas proponitaj pluraj respondoj al ĉiu demando. Por respondi la demandojn necesas elekti unu aŭ plurajn el la proponitaj respondoj. Tiajn demandarojn oni uzas por ekzamenoj, balotoj (elekto inter kandidatoj, partioj aŭ politikoj), dum merkatesploroj kaj multaj aliaj kampoj.
Frederick J. Kelly unua kreis plurelektan demandaron en 1914 ĉe la universitato de Kansaso. Unu el la unuaj uzoj de plurelekta demandaro estis kontrolo de la kapabloj de rekrutoj dum la unua mondmilito.
Avantaĝoj
Plurelektaj demandaroj estas pli rapide kontrolitaj ol demandaroj kun skribaj respondoj. Tiu avantaĝo estas eĉ pli granda, kiam oni uzas programon por kontroli la respondojn. Respondoj al tiaj demandaroj estas klaraj kaj ne pridubindaj, se la respondanto scipovas uzi la respondformularon.
Malavantaĝoj
Unu el la malavantaĝoj de plurelektaj demandaroj estas ambiguo, ĉar la respondanto ne povas aldoni komenton, kiu eble pravigus la respondon. Pro tio kelkaj demandaroj nun aldonas lokon por libera respondo, kie la respondanto povas argumenti sian respondon.
Alia malavantaĝo, ĉefe pri matematikaj demandoj estas, ke la respondanto povas individue kontroli ĉiun proponitan solvon, sen vere scipovi solvi la ekvacion.
Hazarde ĝusta respondo povas kredigi, ke la respondinto regas la fakon. Por eviti tion, iuj sistemoj pli alte taksas nenian respondon ol malbonan respondon.
Ekzemploj
En la ekvacio 2x+3=4, solvu x. A) 4 B) 10 C) 0.5 D) 1.5 E) 8
(8784) 1977 RQ19
(8784) 1977 RQ19 estas asteroido de la asteroida zono, malkovrita la de la usona astronomino C. Michelle Olmstead elde la Observatorio de la Monto Palomar, (Kantono San Diego, Kalifornio, Usono).
Talamona
estas komunumo de Italio. Ĝi situas en la regiono Lombardio kaj la provinco Sondrio. Fine de en la komunumo vivis. Najbaraj komunumoj estas Albaredo per San Marco, Ardenno, Dazio, Forcola, Morbegno kaj Tartano.
Njamvezoj
La njamvezoj estas la dua plej granda el 120 etnaj grupoj en Tanzanio. Ili vivas en la nordokcidenta centra regiono de la lando, inter la Viktoria-lago kaj la lago Rukvo. La nomo Nyamwezi originas en la svahila kaj laŭvorte tradukite signifas "homoj de la luno", tio estas "okcidentuloj" (vidite de la marbordproksimaj svahiloj).
Historie ekzistis kvin tribaj grupoj, ĉiuj nomantaj sin mem njamvezoj al eksteruloj: Kimbu, Konongo, njamvezoj (Nyamwezi), Sukumoj (Sukuma) kaj Sumbwa, kiuj neniam estis unuigitaj. Ĉiuj grupoj ordinare kunigitaj havas vaste similajn kulturojn, kvankam estas trosimpligo rigardi ilin unu grupo. La njamvezoj havas proksimajn kulturajn ligojn kun la sukumoj. Ilia loĝregiono nomiĝas Unyamwezi, kaj la njamveza lingvo Kinyamwezi. Multaj njamvezoj parolas ankaŭ la svahilan kaj/aŭ la anglan.
Nur ekde la 19-a jarcento la nomo troviĝas en la literaturo; La termino verŝajne inkludas ĉiujn homojn el la okcidenta altebenaĵo. Vojaĝoj instruis ilin, ke eksteruloj nomas ilin Nyamwezi, kaj preskaŭ ĉiuj akceptis la nomon donitan al ili de la marborda loĝantaro, ĉar ili venis el la okcidento. Jarcenton pli poste ilia lando ankoraŭ estas nomata "Granda Njamveziujo" (Greater Unyamwezi), proksimume 91.000 km² da montetara regiono proksimume 1.200 m alta.
Hironari Iwamoto
Hironari Iwamoto (岩元 洋成, n. ) estas japana futbalisto.
Li futbalis ĉe Bellmare Hiratsuka kaj Montedio Yamagata.
BRB
La vorto havas plurajn signifojn:
Lucy-sur-Cure
Lucy-sur-Cure estas franca situanta en departemento Yonne, regiono Burgonjo-Franĉkonteo.
Ĝiaj loĝantoj nomiĝas Lucyats.
F-minoro
f-minoro aŭ estas tonalo de la modalo minoro, baziĝanta sur la toniko f. La tonalon f-minoro oni indikas en la notacio per kvar bemoloj (b♭, e♭, a♭, d♭). Ankaŭ la respektivan gamon kaj la bazan akordon de ĉi tiu tonalo (la toniko f-a♭-c), oni nomas f-minoro.
Obernhof
Obernhof - prononco - estas komunumo en Germanio. Ĝi troviĝas en la distrikto Rhein-Lahn de la federacia lando Rejnlando-Palatinato kaj ekde januaro 2019 apartenas al la komunumaro Bad Ems-Nassau, administra ligo de pluraj najbaraj komunumoj (antaŭe ĝi apartenis al malpli granda komunumaro Nassau). Fine de la jaro la komunumo havis 0 loĝantojn.
Dealu Ferului
Dealu Ferului [djalu feruluj] (hungare: Vashegy) estas vilaĝo en Rumanio administre apartenanta al Vinţu de Jos.
Loĝantaro
Ĝi havis 53 hungarajn loĝantojn en 1992.
Root D4 (stacidomo)
Root D4 estas fervoja stacidomo en Root, Svislando.
Roberto la 2-a (Skotlando)
Roberto la 2-a Stuarto (naskiĝis la  en Paisley kaj mortis la  en la kastelo de Dundonald) estis reĝo de Skotlando de 1371 ĝis 1390. Li estis la nevo kaj la sekvanto de Davido la 2-a.
Roberto estis la unika filo de Walter Stuarto, la 6-a Granda Stevardo de Skotlando kaj de Marjorie Bruce, filino de la reĝo Roberto Bruso kaj de lia unua edzino Isabella de Mar.
En 1318, la skota parlamento dekretis, se la reĝo Roberto la 1-a mortis sen filoj, la Krono estoa al la filo de Marjorie, sed Bruso havis filon (kiu sekvis sian patron sub la nomo Davido la 2-a) en 1324. Post kiam Davido estis kronita en 1329, Stuarto komencis okupi granvan parton en la auntos de Skotlando, ekde li estis unu el la estroj de la skota armeo en la batalo de la monteto Halidon, en julio 1333. Post iuj sukcesoj por la adeptoj de Eduardo de Balliol en la okcidento de Skotlando, li kaj John Randolph, 3-a grafo de Moray (mortis en 1346), estis elektitaj regantoj de la reĝlando, dum David II fuĝis en Francion.
Geedziĝo kaj idaro
En 1336, li edziĝis kun Elisabeth Muir de Rowallan (mortis en 1353), filino de Sinjoro Adam Muir de Rowallan. Ili devis reedziĝi, kaj tio okazis en 1349. La geedzoj havis almenaŭ 10 idojn.
En 1355, Roberto ediziĝis kun Euphemia de Ross (mortis en 1387), filino de Hugo, grafo de Ross, kun kiu li havis 4 idojn.
Aliaj filoj naskiĝis el rilatoj kun nekonataj virinoj.
La reĝo Roberto la 3-a estas unu el la filoj de Roberto la 2-a.
Muziko de Antikva Egiptio
Egipta muziko ĉiam estis grava parto de egipta kulturo. La plej fruaj muzikaj instrumentoj devenas de la pradinastia periodo, sed evidenteco estas pli forte atestita dum la Malnova Imperio kiam oni ludis harpojn, flutojn kaj klarnetojn. Frapinstrumentoj, liroj kaj liutoj estis aldonitaj al muzikaj grupoj en la Meza Imperio. Cimbaloj ofte akompanas kanton kaj dancon.
Eĉ, kaj eble speciale, en la kulturo kaj la ĉiutaga vivo de antikvaj antaŭteknologiaj civilizoj, la ludado de muziko estis plena parto de la vivo de la popolo, esenca trajto de la egipta socio asociita kun ĉiaj festoj kaj grava en diversaj agadoj. Sed ĝia ĉefa partopreno estis en la temploj dum la ritoj dediĉitaj al malsamaj dioj.
La antikvaj egiptoj atribuis al diino Bat la kreadon de muziko. La kulto al Bat estis kunfandita kun tiu de la diino Hatoro, kiu reprezentis muzikon, dancon, ĝojon, amon, seksecon kaj patrinan prizorgon. Ankaŭ la diino Meret estis enkorpiĝo de muziko, ordigis la kosmon per siaj kantoj kaj Tot prizorgis la harmonion de la muzikaj sonoj.
Kiel en aliaj komunumoj, muziko ankaŭ estis konsiderata komunikilo kun la mortintoj, kaj eĉ taŭga kiel terapia kuracilo: fakte, la hieroglifa signo kiu signifas muzikon estas la sama kiel, tiu por bonfarto kaj por ĝojo.
Muzikistinoj
Kiel atestas multaj enscenigoj en murpentraĵoj, tomboj, ĉerkoj, artaĵoj, kaj estas priskribite en papirusoj, la virinoj ludis gravan rolon kiel muzikistoj en la temploj dum la ritoj al la multaj dioj de tiu politeisma socio, atingante pro siaj virtoj grandan socian prestiĝon kaj respekton. Iu teksto datita en la jaro 1.325 a.K. indikas, ke la kanto de la pastrinoj ‘pacigas la diojn per iliaj dolĉaj voĉoj’.
Kvankam en iuj momentoj la rolo de la muzikistoj en la temploj estis plenumitaj tiel por viroj kiel por virinoj, alvenante al la dinastioj 11-a kaj 12-a (1085 – 715 a.K.) estis ekskluzive virinoj kiuj servis ene de la temploj, dum viroj ludis instrumentojn en ritoj prezentitaj publike. La muzikistinoj de la temploj apartenis al speciala kategorio de pastrinoj. Ilia rolo estis ludi, danci kaj kanti en la ‘sankta koruso’ kaj akompani la ĉefpastron en la ceremonioj honore al la dioj.